|  |  |  |  |
| --- | --- | --- | --- |
| **Tantárgy** neve:  | **Epidemiológia és egészségügyi statisztika (2)** | **Kreditértéke:**  | **4** |
| A tantárgy **besorolása**:  | kötelező |
| **Tantárgy-leírás**: |
| A betegségek meghatározó tényezőiről, prognózisáról, a rendelkezésre álló hatékony terápiákról való ismeretek elengedhetetlenek az egészségügyi intézmények vezetői, menedzserei, a tervezéssel és felügyelettel foglalkozó szakembereknek számára. Ezt az információt különböző epidemiológiai vizsgálatok szolgáltatják. A modern epidemiológiát komplex vizsgálatok és statisztikai elemzési módszerek jellemzik. A kurzus célja, hogy a hallgatók jártasságot szerezzenek az epidemiológia alapjaiban, alapos tudásra tegyenek szert az epidemiológai mutatókról, amelyek hatásossági, egészség-gazdaságtani elemzések alapját képezik, megismerjék a legfontosabb epidemiológia vizsgálattípusokat, elsajátítsák, hogy az epidemiológiai kutatások eredményei miként építhetők be a gyakorlati orvoslás menetébe, valamint megértsék a biostatisztikai elemzések elméleti alapjait.A modern epidemiológia értelmezése; történeti kialakulása; kapcsolódó diszciplínák. Bevezetés a klinikai epidemiológiába. Az epidemiológia népegészségügyi alkalmazásai, áttekintés. A klinikai döntéselemzési problémák struktúrája. A kezelés küszöb meghatározása. A diagnosztikus vizsgálatok eredményének értelmezése. Bayes-elmélet. A klinikai érvelés modellje. Az epidemiológiában használatos mérőszámok. Az incidencia, a prevalencia és a kockázat mérése; gyakorlati alkalmazások. Populációs korrelációs vizsgálat, keresztmetszeti vizsgálat, eset-kontroll vizsgálat, kohorsz vizsgálat, gyakorlati alkalmazások. Az etiológiai vizsgálatok hitelessége. Intervenciós vizsgálatok: vizsgálattípusok, hitelességi feltételek és teljesülésük. Miért szükséges a statisztikai elemzés? Az elemzés lépései. A statisztikai következtetés, megbízhatósági tartomány. A statisztikai hipotézisvizsgálat alapelvei. |
| **Tartalom:** |
| 1. Bevezetés az epidemiológiába
2. Epidemiológiai mutatók
3. Alapvető epidemiológiai vizsgálati formák
4. Az epidemiológiai vizsgálatok hitelessége
5. A biostatisztika alapjai
6. Egyváltozós elemzések
7. Lineáris regresszió
8. Általános lineáris modellek
 |